Letterenhuis

La Letterenhuis (nederlande por Domo de Leteroj, signifante Domo de Literaturo) estas muzeo kaj arkivo de nederlandlingva literaturo el Flandrio en Antverpeno, Belgio.

Ĝi estas la plej grava literatura arkivo en la regiono kaj enhavas kolekton de manuskriptoj, leteroj, dokumentoj, portretoj kaj fotoj de flandraj verkistoj. Aldone al la arkivoj de verkistoj, ĝi ankaŭ tenas arkivojn de literaturaj revuoj kaj eldonejoj. La plej malnovaj dokumentoj datiĝas de 1780.

La muzeo datiĝas de 1899, kiam la urba konsilantaro de Antverpeno akiris la arkivon de Hendrik Conscience, kun la celo krei muzeon dediĉitan al la verkisto, kiu "instruis la flandran popolon legi." En 1933, la kolekto estis transdonita al la Flandra Literatura Muzeo, kiu komencis konservi la arkivojn de aliaj flandraj aŭtoroj. En 1944, la muzeo estis difektita dum germanaj V2- raketatakoj, sed feliĉe, la plejparto de la kolekto estis translokigita al pli sekuraj lokoj komence de la Dua Mondmilito. Post la milito, la muzeo estis renomita Arkivo kaj Muzeo de Flandra Kultura Vivo, kiu en 2004 ŝanĝis sian nomon al Domo de Literaturo aŭ Letterenhuis.

Eble la plej interesa parto de ĝia kolekto estas la manuskriptoj de famaj belgaj aŭtoroj kiel Hendrik Conscience, Willem Elsschot kaj la nuntempa verkisto Tom Lanoye. En 2012 la Letterenhuis prezentis teman ekspozicion pri Louis Paul Boon por honori lian centjaran naskiĝjaron.

Krom la konstanta kolekto, legejo kie oni povas konsulti la arkivojn, ĝi organizas provizorajn temajn ekspoziciojn. Ĝis antaŭ nelonge, la muzeo havis polvokovritan reputacion; la nova estraro modernigis ĝin kaj ĝi reakiris la fidon de la flandra literatura mondo.

 Rilato al Esperanto kaj esperantistoj 
La arkivo entenas la arkiva heredaĵo de kelkaj lokaj esperantistoj:

 La taglibrojn, poemojn, ktp. de Maria Elworthy-Posenaer.

 Tiu de Frans Swagers, numero au::17933.

 Letterenhuis, Antwerpen Arĥivaĵoj de Jaak Eduard Croegaert.

 La Donaco-fonduso por Libro kaj Literaturo () estas la amikar-asocio de Heredaĵbiblioteko Hendrik Conscience kaj de la Domo de la Literaturo.

 Galerio 

 Vidu ankaŭ 

 Premio de la libera vorto (Arkprijs van het Vrije Woord)

Kategorio:Arkivoj en Belgio
Kategorio:Koordinatoj sur Vikidatumoj